proxectonos/corpus_dominio_legal_administrativo_tmp huggingface dataset:
ORDE do 17 de abril de 1997 pola que se autoriza definitivamente a apertura e funcionamento do centro privado de educación especial Unidade de Diagnóstico e Tratamento de Nenos Autistas e Psicóticos das Pontes de García Rodríguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/04/1997

Examinado o expediente incoado pola titularidade do centro privado de educación especial Unidade de Diagnóstico e Tratamento de Nenos Autistas e Psicóticos das Pontes de García Rodríguez en solicitude de autorización definitiva para a apertura e funcionamento do dito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes da Unidade Técnica e Inspección Educativa.
Vistos o Real decreto 334/1985, do 6 de marzo, de ordenación da educación especial (BOE do 16), a Orde ministerial do 30 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias (BOE do 26), o Decreto 320/1996, do 26 de xullo (DOG do 6 de agosto), o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22) e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Concede-la autorización definitiva, para a súa apertura e funcionamento, ó centro privado de educación especial Unidade de Diagnóstico e Tratamento de Nenos Autistas e Psicóticos das Pontes de García Rodríguez, segundo os datos que no anexo se relacionan.
Santiago de Compostela, 17 de abril de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Municipio: As Pontes de García Rodríguez.
Localidade: As Pontes de García Rodríguez.
Enderezo: Rúa dos Covelos, s/n.
Denominación específica: Unidade de Diagnóstico e Tratamento de Nenos Autistas e Psicóticos.
Titular: Asociación de Padres de Niños Autistas y Psicóticos de la Provincia de A Coruña.
Ensinanzas que se autorizan: educación especial.
Número de unidades: 1 de autistas.
3129
ORDE do 31 de marzo de 1997 pola que se autoriza o cambio de titularidade do centro privado Atlántida, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/04/1997

Examinado o expediente incoado por José Gilberto Mel Vázquez, en representación do centro privado Atlántida de Vigo (Pontevedra), no que se solicita o cambio de titularidade do devandito centro.
Ó resultar que mediante escritura pública notarial outorgada perante o notario do Ilustre Colexio da Coruña, José Antonio Somoza Sánchez, Juan Antonio Camacho Góngora e outros ceden a súa titularidade, para tódolos efectos, a favor de Colegio Atlántida, Sociedad Cooperativa.
Ó resultar que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a el os documentos esixidos e que a petición foi informada pola Inspección de Educación.
Ó resultar que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o antedito decreto.
Ó considerar que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de titularidade do centro privado Atlántida de Vigo a favor de Colegio Atlántida, Sociedad Cooperativa, con tódolos dereitos e obrigas contraídas polos cesionistas Juan Antonio Camacho Góngora e outros, sen prexuízo das responsabilidades que puidesen recaer sobre os anteriores titulares do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 31 de marzo de 1997.
Celso Currás Fernández
Conselleiro de Educación e Ordenación
Universitaria
97-2875
ORDE do 1 de abril de 1997 pola que se lle cede ó Concello de Vedra (A Coruña) o pleno dominio do predio número 562 da zona de concentración parcelaria de Sales-Illobre (Vedra-A Coruña).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 18/04/1997

Vista a solicitude de transmisión do pleno dominio do predio nº 562, integrante do Fondo de Terras resultantes do proceso de concentración parcelaria da zona de Sales-Illobre (Vedra-A Coruña), formulada por Pedro Guitián Rodríguez na súa calidade de alcalde-presidente do Concello de Vedra (A Coruña) co fin de destina-la a ampliación do cemiterio parroquial de S. Félix de Sales, e
Vistos os informes favorables emitidos pola Secretaría Xeral e do Patrimonio da Consellería de Economía e Facenda, pola Asesoría Xurídica e a Intervención Delegada da Consellería de Agricultura, Gandería e Montes, os artigos 31 e 32 da Lei galega 10/1985, do 14 de agosto, de concentración parcelaria para Galicia, a Lei 30/1992, do 26 de novembro, de réxime xurídico das administracións públicas e do procedemento administrativo común, a disposición transitoria cuarta da Lei 13/1988, do 30 de decembro, de presupostos xerais da Comunidade Autónoma de Galicia para 1989, a disposición transitoria terceira da Lei 15/1991, do 28 de decembro, de presupostos xerais da Comunidade Autónoma de Galicia para 1992, ambas modificatorias da Lei 3/1985, do 12 de abril, de patrimonio da Comunidade Autónoma de Galicia, e demais disposicións legais de aplicación ó caso.
Considerando que o fin a que se destinará o predio nº 562, integrado no Fondo de Terras do proceso concentrador levado a cabo na zona de Sales-Illobre (Vedra), cumpre os requisitos esixidos pola lexislación vixente, dado que se destinará a ampliación do cemiterio parroquial de S. Félix de Sales, o que supón un beneficio para a xeneralidade da citada parroquia,
Na súa virtude,
DISPOÑO:
Trasmiti-lo pleno dominio do predio nº 562, procedente do Fondo de Terras da zona de concentración parcelaria de Sales-Illobre (Vedra) a favor do concello de Vedra (A Coruña) ó obxecto de destinala por si ou por medio de terceiros, a ampliación do cemiterio parroquial de S. Félix de Sales (Vedra), procedendo a reversión do citado ben ó patrimonio da Comunidade Autónoma de Galicia no caso de que nun prazo de 5 anos, desde a súa cesión, non se destine ó fin para o que se trasmite.
Santiago de Compostela, 1 de abril de 1997.
Tomás Pérez Vidal
Conselleiro de Agricultura, Gandería e Montes
2969
DECRETO 73/1997, do 14 de marzo, polo que se desafecta unha franxa de terreo de 356 m de longo por 8 de largo aproximadamente que forma parte do Centro de Investigacións Agrarias de San Tirso de Mabegondo, termo municipal de Abegondo (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/04/1997

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O apartado segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta, logo da instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación. Constando informe favorable á desafectación da Consellería de Agricultura, Gandería e Montes, para que por parte da empresa Enagás se poidan realiza-las obras do «gasoducto Vilalba-Tui», no tramo que afecta ó Centro de Investigación Agrarias de Mabegondo.
Por todo isto, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día catorce de marzo de mil novecentos noventa e sete,
DISPOÑO:
Artigo 1º
Desaféctase do dominio público unha franxa de 356 m de longo por 8 de largo aproximadamente, segundo se reflicte nos planos incorporados no expediente, do predio do Centro de Investigacións Agrarias de Mabegondo sito no lugar de Mabegondo, termo municipal de Abegondo (A Coruña).
Artigo 2º
A franxa de terreo anteriormente descrita adquire natureza patrimonial.
Santiago de Compostela, catorce de marzo de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
2681
ORDE do 1 de abril de 1997 pola que se permuta o predio número 203 da zona de concentración parcelaria de Albixoi-Lanzá (Mesía-A Coruña), polo predio denominado Salgueiroi, ó lugar de Vilaxoán no mesmo concello.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 18/04/1997

Vista a solicitude formulada por José Luis Martínez Embil en representación da sociedade mercantil Explotación de Rocas Industriales y Minerales, Sociedad Anónima (ERIMSA) para permuta-lo predio denominado Salgueiroi ó lugar de Vilaxoán no Concello de Mesía (A Coruña), polo predio nº 203, terra sobrante do proceso de concentración parcelaria da zona de Albixoi-Lanzá (Mesía) co fin de evita-lo enclave que este supón no proxecto de instalación fabril que a citada sociedade desexa levar a cabo no mencionado municipio, e
Vistos os informes favorables emitidos pola Secretaría Xeral e do Patrimonio da Consellería de Economía e Facenda, pola Asesoría Xurídica, a Intervención Delegada e o técnico topógrafo da Consellería de Agricultura, Gandería e Montes, os artigos 31 e seguintes da Lei galega 10/1985, do 14 de agosto, de concentración parcelaria para Galicia, a Lei 30/1992, do 26 de novembro, de réxime xurídico das administracións públicas e do procedemento administrativo común, a disposición transitoria cuarta da Lei 13/1988, do 30 de decembro, de presupostos xerais da Comunidade Autónoma de Galicia para 1989, a disposición transitoria terceira da Lei 15/1991, do 28 de decembro, de presupostos xerais da Comunidade Autónoma de Galicia para 1992, ambas modificatorias da Lei 3/1985, do 12 de abril, do patrimonio da Comunidade Autónoma de Galicia, e demais disposicións legais de aplicación ó caso,
Considerando que o fin ó que se destinará o predio nº 203 do proceso concentrador da zona de Albixoi-Lanzá (Mesía) actualmente integrado no Patrimonio da Comunidade Autónoma de Galicia, redunda no beneficio das parroquias de Albixoi-Lanzá e, no xeral do propio Concello de Mesía ó xerar considerable número de postos de traballo a través das súas actividades fabrís, implicando unha elevación do nivel de vida da zona,
Na súa virtude,
DISPOÑO:
Permuta-lo predio nº 203 terra sobrante do proceso concentrador da zona de Albixoi-Lanzá (Mesía-A Coruña) de 18.890 m de superficie adicada a monte, polo predio propiedade da sociedade mercantil Explotación de Rocas Industriales y Minerales, Sociedad Anónima, denominada Salgueiroi, ó lugar de Vilaxoán (Mesía-A Coruña) de 25.564 m de extensión, co obxecto de instala-la planta fabril da mentada sociedade, procedendo a reversión do citado ben ó Patrimonio da Comunidade Autónoma de Galicia, no caso de que no prazo de cinco anos desde
a formalización da referida permuta, o predio nº 203 non sexa destinado ó fin que xustificou a súa trasmisión.
Santiago de Compostela, 1 de abril de 1997.
Tomás Pérez Vidal
Conselleiro de Agricultura, Gandería e Montes
2682
CORRECCIÓN de erros.-Orde do 4 de abril de 1997 pola que se convocan e se aproban as bases que rexen a convocatoria de bolsas para titulados superiores no campo da investigación mariña.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 29/04/1997

Advertidos erros na devandita orde, publicada no DOG nº 76, do 22 de abril de 1997, cómpre face-las seguintes rectificacións:
-No parágrafo primeiro liña 9ª (páxina 3.741), onde di: «dirixidas por estes titulados», debe dicir: «dirixidas a estes titulados».
-Na base cuarta, parágrafo d) (páxina 3.741), onde di: «d) Non ter disfrutado de ningunha bolsa da Consellería de Pesca, Marisqueo e Acuicultura ou outra doutro centro homologado noutra convocatoria», debe dicir: «d) Non ter desfrutado con posterioridade ó remate dos estudios da súa licenciatura de ningunha bolsa de características similares da Consellería de Pesca, Marisqueo e Acuicultura ou outra similar doutro centro».
-Na base sexta, punto número 4 (páxina 3.742), onde di: «Certificación de ter rematado os estudios da súa carreira con posterioridade a xuño de 1993...», debe dicir: «Certificación de ter rematado os estudios da súa carreira na convocatoria de xuño de 1993 ou convocatorias posteriores...».
-Na base sexta, engadir despois do punto número 5 (páxina 3.742) o punto número 6 co seguinte texto: «6. Fotocopia compulsada do título correspondente ou, no seu defecto, xustificación de ter realizado o pagamento dos dereitos de expedición».
2768
DECRETO 94/1997, do 17 de abril, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada OU-410, treito Cortegada-Pontebarxas (fase II). (Clave: N/OU/89.3.3.2.).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/04/1997

O 14 de abril do 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra de alargamento e mellora da estrada OU-410, treito Cortegada-Pontebarxas (fase II). (Clave: N/OU/89.3.3.2.).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e vivenda, considerándose xustificada na referida declaración pola súa especial incidencia na seguridade vial, pola continuidade das actuacións de acondicionamento no itinerario e por contar con financiamento da C.E. (INTERREG II).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezasete de abril de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de alargamento e mellora da estrada OU-410, treito Cortegada-Pontebarxas (fase II). (Clave: N/OU/89.3.3.2.).
Santiago de Compostela, dezasete de abril de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
3165
DECRETO 93/1997, do 17 de abril, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada LU-132, treito Trabada-Vilafernando. (Clave: N/LU/91.1.2.).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/04/1997

O 1 de abril do 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra de acondicionamento da estrada LU-132, treito Trabada-Vilafernando. (Clave: N/LU/91.1.2.).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa especial incidencia na seguridade vial, pola continuidade das actuacións de acondicionamento no itinerario.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezasete de abril de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento da estrada LU-132, treito Trabada-Vilafernando. (Clave: N/LU/91.1.2.).
Santiago de Compostela, dezasete de abril de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
3164
DECRETO 95/1997, do 17 de abril, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada C-630, treito Baleira-A Lastra. (Clave: N/LU/87.2.1.1.).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/04/1997

O 1 de abril do 1997 o director xeral de Obras Públicas e Transportes, por delegación do conse
lleiro de Política Territorial, Obras Públicas e Vivenda, aprobou o proxecto de trazado da obra de alargamento e mellora da estrada C-630, treito Baleira-A Lastra. (Clave: N/LU/87.2.1.1.).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa especial incidencia na seguridade vial e pola continuidade das actuacións de acondicionamento no itinerario.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezasete de abril de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de alargamento e mellora da estrada C-630, treito Baleira-A Lastra. (Clave: N/LU/87.2.1.1.).
Santiago de Compostela, dezasete de abril de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
3161
RESOLUCIÓN do 23 de abril de 1997 pola que se designa a data, a hora e o lugar para a celebración do sorteo público o que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/04/1997

De conformidad co establecido no artigo 9 do Regulamento de selección de persoal da Administración da Comunidade Autónoma de Galicia, aprobado polo Decreto 95/1991, do 20 de marzo, cómpre realizar, previa á convocatoria dos procesos de selección e con validez para todos eles, o sorteo público no que se determinará a orde de actuación dos aspirantes nos procesos de selección que se deriven da oferta de emprego público correspondente ó ano 1997, debendo recollerse o resultado do dito sorteo en cada convocatoria.
En consecuencia, resólvese celebra-lo mencionado sorteo en acto público o día 5 de maio ás 10 horas no salón sito na última planta do edificio da Consellería da Presidencia e Administración Pública, edificio de San Caetano, en Santiago de Compostela.
Santiago de Compostela, 23 de abril de 1997.
Dositeo Rodríguez Rodríguez
Conselleiro da Presidencia e Administración Pública
3163
CORRECCIÓN de erros.-Decreto 68/1997, do 21 de marzo, polo que se determinan os nomes oficiais das parroquias pertencentes ós concellos de Navia de Suarna (provincia de Lugo) e Vila de Cruces, Salceda de Caselas e Silleda (provincia de Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/04/1997

Advertido un erro no citado decreto, publicado no DOG número 67 do 9 de abril de 1997, cómpre face-la oportuna corrección:
Na páxina 3.275, dentro do concello de Vila de Cruces, onde di: «Obra (Santo Tomé)» debe dicir: «Obra (San Tomé)»
3211
CORRECCIÓN de erros.-Decreto 4/1997, do 9 de xaneiro, polo que se crea a Secretaría Xeral de Relacións coa Unión Europea e Acción Exterior.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 23/04/1997

Advertido un erro no texto do devandito decreto, publicado no DOG nº 15, do 23 de xaneiro pasado, cómpre efectua-la oportuna rectificación:
Na páxina 729, no punto 4, apartado c), debe dicir: «A xestión económica e administrativa e a habilitación da Secretaría».
3100
DECRETO 83/1997, do 10 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 135 P.O.L. 96-Cospeito-estrada desde Ponte Vilar ata Bestar, p.k. 0,000 ó 1,163.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/04/1997

A Deputación Provincial de Lugo, en sesión celebrada o dia 29 de novembro de 1996, acordou aproba-lo proxecto de 135 P.O.L. 96-Cospeito-estrada desde Ponte Vilar ata Bestar, p.k. 0,000 ó 1,163 e na sesión do día 30 de decembro de 1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 6 de marzo de 1997 baixo o número 2833.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 20 de marzo 1997, nº 3555.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 135 P.O.L. 96-Cospeito- estrada desde Ponte Vilar ata Bestar, p.k. 0,000 ó 1,163.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2890
DECRETO 82/1997, do 10 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 125 P.O.L. 96-A Pontenova-E.P. A Pontenova-Augaxosa.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/04/1997

A Deputación Provincial de Lugo, en sesión celebrada o día 6 de setembro de 1996, acordou aproba-lo proxecto de 125 P.O.L. 96-A Pontenova- E.P. A Pontenova-Augaxosa e na sesión do día 25 de novembro de 1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 6 de marzo de 1997 baixo o número 2831.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 20 de marzo 1997, nº 3553.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli-
beración do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 125 P.O.L. 96-A Pontenova-E.P. A Pontenova-Augaxosa.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2979
DECRETO 81/1997, do 10 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 8 RVL 96-Quiroga-E.P. de Alto de Aldriz a Vilar de Lor, alargamento e mellora, p.k. 0,000 ó 1,090.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/04/1997

A Deputación Provincial de Lugo, en sesión celebrada o día 13 de setembro de 1996, acordou aproba-lo proxecto de 8 RVL 96-Quiroga-E.P. de Alto de Aldriz a Vilar de Lor, alargamento e mellora, p.k. 0,000 ó 1,090 e na sesión do día 25 de novembro de 1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 6 de marzo de 1997 baixo o número 2832.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 20 de marzo 1997, nº 3554.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto de 8 RVL 96-Quiroga- E.P. de Alto de Aldriz a Vilar de Lor, alargamento e mellora, p.k. 0,000 ó 1,090.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2978
DECRETO 78/1997, do 10 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto número 78 P.O.L. 95-Barreiros-Trabada-Barreiros (Tramo D, Insua).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/04/1997

A Deputación Provincial de Lugo, en sesión celebrada o día 28 de xullo de 1995, acordou aproba-lo proxecto de Nº 78 P.O.L. 95-Barreiros-Trabada-Barreiros (tramo D, Insua) e na sesión do día 25 de setembro de 1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 12 de marzo de 1997 baixo o número 3150.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 8 de xaneiro 1996, nº 173.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata dunha obra que figura nun plan ou
programa financiado con fondos de cooperación local que por esixencias do orzamento deben acometerse coa maior urxencia, xa que a iniciación das obras debe acreditar se ante a Administración central coa maior brevidade posible.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de Nº 78 P.O.L. 95-Barreiros-Trabada-Barreiros (tramo D, Insua).
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2975
DECRETO 79/1997, do 10 de abril, polo que se declara a urxente ocupación, para efectos de expropiación forzosa, polo Concello de Taboada (Lugo), dos bens e dereitos necesarios para a realización das obras do proxecto acondicionamento da vía de unión entre a rúa Fenosa e a rúa Aviación Española, primeira fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/04/1997

O Concello de Taboada (Lugo), en sesión celebrada o día 13 de outubro de 1989, aprobou o proxecto de acondicionamento da vía Unión entre a rúa Fenosa e a rúa Aviación Española, primeira fase e na sesión do 1 de marzo de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de marzo de 1997 de baixo o número 2992.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Con
sellería de Xustiza, Interior e Relacións Laborais o día 22 de novembro 1995, nº 11029.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a citada obra intercomunica, como o seu nome indica dúas rúas de vital importancia na vila de Taboada, supoñendo unha arteria pola que flúe unha considerable circulación do tráfico urbano. O seu remate é unha vella aspiración de tódolos habitantes da vila que verían así completadas unhas obras de urbanización comezadas no ano 1990 e realizadas en diversas fases e incluídas nos plans provinciais da Deputación de Lugo. A repetida obra dotaría dos servicios básicos a máis de 16 vivendas de protección oficial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Taboada (Lugo) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento da vía Unión entre a rúa Fenosa e a rúa Aviación Española, primeira fase.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2976
RESOLUCIÓN do 31 de marzo de 1997 pola que se acorda facer público o orzamento da Universidade da Coruña para o exercicio económico de 1997.
UNIVERSIDADE DA CORUÑA — III. OUTRAS DISPOSICIÓNS — 25/04/1997

O Consello Social da Universidade da Coruña, de conformidade co disposto no artigo 14.2º da Lei 11/1983, do 25 de agosto, e artigo 47.1º a) dos seus estatutos, na súa Resolución do 31 de xaneiro de 1997 acordou a aprobación do orzamento desta universidade para 1997.
Este rectorado conforme o disposto no artigo 54.2º da Lei 11/1983, do 25 de agosto, de reforma universitaria, e artigo 199 dos estatutos da Universidade da Coruña, resolve facer público o devandito orzamento que acada a contía inicial no estado de ingresos e gastos de nove mil cento sesenta e tres millóns catrocentas mil pesetas e segundo o detalle anexo.
A Coruña, 31 de marzo de 1997.
José Luis Meilán Gil
Rector da Universidade da Coruña
ANEXO
1. Clasificación económica.
-Ingresos 9.163.400.000
Capítulo III. Taxas e outros ingresos 1.618.500.000
Capítulo IV. Transferencias correntes 7.116.850.000
Capítulo V. Ingresos patrimoniais 25.000.000
Capítulo VII. Transferencias de capital 403.050.000
-Gastos 9.163.400.000
Capítulo I. Retribucións de persoal 6.066.800.000
Capítulo II. Gastos en bens correntes e servicios 1.437.800.000
Capítulo III. Gastos financeiros 1.000.000
Capítulo IV. Transferencias correntes 196.000.000
Capítulo VI. Investimentos reais 1.390.800.000
Capítulo VII. Transferencias de capital 66.000.000
Capítulo VIII. Activos financeiros 5.000.000
3125
RESOLUCIÓN do 18 de marzo de 1997 pola que se anuncia poxa con procedemento aberto para a execución das obras comprendidas no proxecto de urbanización do contorno da rúa Veramar, Escola de Artes e Oficios.
CONCELLO DA CORUÑA — I.10. LDH. I.11. M-TP. — 09/04/1997

1. Entidade adxudicadora: Concello da Coruña.
a) Dependencia que tramita o expediente: Unidade de Obras e Concesións.
b) Número de expediente: 097/8.
2. Obxecto do contrato: execución das obras comprendidas no proxecto de urbanización do contorno da rúa Veramar, Escola de Artes e Oficios.
Prazo de execución: tres meses.
3. Tramitación: ordinaria. Procedemento: aberto. Forma de adxudicación: poxa.
4. Orzamento base de licitación: 14.920.459 ptas. (IVE incluído).
5. Garantía provisional: 298.409 ptas.
6. Obtención de documentación e información:
a) Entidade: véxase punto 1. b) Enderezo: Plza. de Mª Pita, 1-2º. c) Localidade: 15001 A Coruña. d) Teléfono: (981) 18 42 19. e) Fax: (981) 18 42 71. f) Data límite de obtención de documentos e información: ata o día de finalización do prazo de presentación de ofertas.
7. Clasificación empresarial: non se esixe.
8. Presentación de ofertas:
a) Prazo: vinteseis días naturais contados a partir do seguinte ó da publicación deste anuncio no Diario Oficial de Galicia, rematando ás 13 horas. En caso de resultar sábado o día de finalización do prazo, quedará este automaticamente prorrogado ó día hábil seguinte.
b) Documentación que hai que presentar: véxase prego de cláusulas administrativas particulares.
c) Lugar de presentación: Rexistro Xeral de Entrada.
9. Apertura de ofertas:
a) Lugar: véxase punto 6. b) Data: quinto día hábil seguinte ó do transcurso do prazo de presentación de ofertas. c) Hora: 12 horas.
10. Outras informacións: nos anversos dos sobres consignarase con claridade o contido deles («Oferta económica» e «Documentación administrativa») e o seguinte lema: «Proposición que presenta... para optar á poxa para a contratación das obras comprendidas no proxecto de urbanización do contorno da rúa Veramar, Escola de Artes e Oficios».
11. Gastos de anuncios: por conta do adxudicatario.
A Coruña, 18 de marzo de 1997.
O alcalde
P.D.
Rubricado
2653
RESOLUCIÓN do 18 de marzo de 1997 pola que se anuncia poxa con procedemento aberto para a execución das obras comprendidas no proxecto de reparación de pavimentos na segunda travesía da avenida dos Caídos.
CONCELLO DA CORUÑA — I.10. LDH. I.11. M-TP. — 09/04/1997

1. Entidade adxudicadora: Concello da Coruña.
a) Dependencia que tramita o expediente: Unidade de Obras e Concesións.
b) Número de expediente: 097/10.
2. Obxeto do contrato: execución das obras comprendidas no proxecto de reparación de pavimentos na segunda travesía da avenida dos Caídos.
Prazo de execución: dous meses.
3. Tramitación: ordinaria. Procedemento: aberto. Forma de adxudicación: poxa.
4. Orzamento base de licitación: 5.746.626 ptas. (IVE incluído).
5. Garantía provisional: 114.933 ptas.
6. Obtención de documentación e información:
a) Entidade: véxase punto 1. b) Enderezo: pza. de Mª Pita, 1-2º. c) Localidade: 15001 A Coruña. d) Teléfono: (981) 18 42 19. e) Fax: (981) 18 42 71. f) Data límite de obtención de documentos e información: ata o día de finalización do prazo de presentación de ofertas.
7. Clasificación empresarial: non se esixe.
8. Presentación de ofertas:
a) Prazo: vinteseis días naturais contados a partir do seguinte ó da publicación deste anuncio no Diario Oficial de Galicia, rematando ás 13 horas. En caso de resultar sábado o día de finalización do prazo, quedará este automaticamente prorrogado ó día hábil seguinte.
b) Documentación que hai que presentar: véxase prego de cláusulas administrativas particulares.
c) Lugar de presentación: Rexistro Xeral de Entrada.
9. Apertura de ofertas:
a) Lugar: véxase punto 6.
b) Data: quinto día hábil seguinte ó do transcurso do prazo de presentación de ofertas.
c) Hora: 12 horas.
10. Outras informacións: nos anversos dos sobres consignarase con claridade o contido deles (Oferta económica e Documentación administrativa) e o seguinte lema: Proposición que presenta... para optar á poxa para a contratación das obras comprendidas no proxecto de reparación de pavimentos na segunda travesía da avenida dos Caídos.
11. Gastos de anuncios: por conta do adxudicatario.
A Coruña, 18 de marzo de 1997.
O alcalde
P.D.
Rubricado
2655
RESOLUCIÓN do 18 de marzo de 1997 pola que se anuncia poxa con procedemento aberto para a execución das obras comprendidas no proxecto de construcción de rampla e beirarrúa na zona oeste do Grupo Santa Cristina.
CONCELLO DA CORUÑA — I.10. LDH. I.11. M-TP. — 09/04/1997

1. Entidade adxudicadora: Concello da Coruña.
a) Dependencia que tramita o expediente: Unidade de Obras e Concesións.
b) Número de expediente: 097/9.
2. Obxecto do contrato: execución das obras comprendidas no proxecto de construcción de rampla e beirarrúa na zona oeste do Grupo Santa Cristina.
Prazo de execución: dous meses.
3. Tramitación: ordinaria. Procedemento: aberto. Forma de adxudicación: poxa.
4. Orzamento base de licitación: 9.673.892 ptas. (IVE incluído).
5. Garantía provisional: 193.478 ptas.
6. Obtención de documentación e información:
a) Entidade: véxase punto 1. b) Enderezo: Pza. de Mª Pita, 1-2º. c) Localidade: 15001 A Coruña. d) Teléfono: (981) 18 42 19. e) Fax: (981) 18 42 71. f) Data límite de obtención de documentos e
información: ata o día de finalización do prazo de presentación de ofertas.
7. Clasificación empresarial: non se esixe.
8. Presentación de ofertas:
a) Prazo: vinteseis días naturais contados a partir do seguinte ó da publicación deste anuncio no Diario Oficial de Galicia, rematando ás 13 horas. En caso de resultar sábado o día de finalización do prazo, quedará este automaticamente prorrogado ó día hábil seguinte.
b) Documentación que hai que presentar: véxase prego de cláusulas administrativas particulares.
c) Lugar de presentación: Rexistro Xeral de Entrada.
9. Apertura de ofertas:
a) Lugar: véxase punto 6. b) Data: quinto día hábil seguinte ó do transcurso do prazo de presentación de ofertas. c) Hora: 12 horas.
10. Outras informacións: nos anversos dos sobres consignarase con claridade o contido deles («Oferta económica» e «Documentación administrativa») e o seguinte lema: «Proposición que presenta... para optar á poxa para a contratación das obras comprendidas no proxecto de construcción de rampla e beirarrúa na zona oeste do Grupo Santa Cristian». 11. Gastos de anuncios: por conta do adxudicatario.
A Coruña, 18 de marzo de 1997.
O alcalde
P.D.
Rubricado
2654
RESOLUCIÓN do 18 de marzo de 1997 pola que se anuncia poxa con procedemento aberto para a execución das obras comprendidas no proxecto de recollida de pluviais nas rúas Ordes e Oza dos Ríos.
CONCELLO DA CORUÑA — I.10. LDH. I.11. M-TP. — 09/04/1997

1. Entidade adxudicadora: Concello da Coruña.
a) Dependencia que tramita o expediente: Unidade de Obras e Concesións.
b) Número de expediente: 097/11.
2. Obxecto do contrato: execución das obras comprendidas no proxecto de recollida de pluviais nas rúas Ordes e Oza dos Ríos.
Prazo de execución: tres meses.
3. Tramitación: ordinaria. Procedemento: aberto. Forma de adxudicación: poxa.
4. Orzamento base de licitación: 25.087.018 ptas. (IVE incluído).
5. Garantía provisional: 501.740 ptas.
6. Obtención de documentación e información:
a) Entidade: véxase punto 1. b) Enderezo: Plza. de Mª Pita, 1-2º. c) Localidade: 15001 A Coruña. d) Teléfono: (981) 18 42 19. e) Fax: (981) 18 42 71. f) Data límite de obtención de documentos e información: ata o día de finalización do prazo de presentación de ofertas.
7. Clasificación empresarial: grupo C, subgrupo 6, categoría c. Grupo E, subgrupo 1, categoría c.
8. Presentación de ofertas:
a) Prazo: vinteseis días naturais contados a partir do seguinte ó da publicación deste anuncio no Diario Oficial de Galicia, rematando ás 13 horas. En caso de resultar sábado o día de finalización do prazo, quedará este automaticamente prorrogado ó día hábil seguinte.
b) Documentación que hai que presentar: véxase prego de cláusulas administrativas particulares.
c) Lugar de presentación: Rexistro Xeral de Entrada.
9. Apertura de ofertas:
a) Lugar: véxase punto 6. b) Data: quinto día hábil seguinte ó do transcurso do prazo de presentación de ofertas. c) Hora: 12 horas.
10. Outras informacións: nos anversos dos sobres consignarase con claridade o contido deles («Oferta económica» e «Documentación administrativa») e o seguinte lema: «Proposición que presenta... para optar á poxa para a contratación das obras comprendidas no proxecto de recollida de pluviais nas rúas Ordes e Oza dos Ríos».
Gastos de anuncios: por conta do adxudicatario.
A Coruña, 18 de marzo de 1997.
O alcalde
P.D.
Rubricado
2656